EUROPA-PARLAMENTET OG RÅDETS DIREKTIV 95/27/EF af 29. juni 1995 om ændring af Rådets direktiv 86/662/EØF om begrænsning af støjemissionen fra hydrauliske gravemaskiner, gravemaskiner med tove, dozere og læssere samt gravelæssemaskiner

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), på grundlag af Forligsudvalgets fælles udkast af 11. maj 1995, og

ud fra følgende betragtninger:

Inden for rammerne af det indre marked er det nødvendigt at harmonisere støjemissionskravene til hydrauliske gravemaskiner, gravemaskiner med tove, dozere og læssere samt gravelæssemaskiner, i det følgende benævnt »jordarbejdsmaskiner«, og samtidig skal der anlægges et højt niveau for miljøbeskyttelse, uden at der herved skabes hindringer for den frie omsætning af jordarbejdsmaskiner;

direktiv 86/662/EØF (4) foreskriver EF-typeafprøvning af jordarbejdsmaskiner, som anvendes på byggepladser og til andet entreprenørarbejde; i samme direktiv fastlægges der også grænser for støjniveau og en prøvemetode;

jordarbejdsmaskiner på over 500 kW anvendes hovedsagelig i stenbrud og miner, hvorfor sådanne maskiner bør udelukkes fra dette direktivs anvendelsesområde;

direktiv 86/662/EØF fastlægger ikke, hvilke tilladte støjniveauer der skal finde anvendelse i perioden fra seks år efter direktivets ikrafttræden, men forudsætter, at reviderede tilladte støjniveauer efter 1994 skal fastsættes således, at de for det omgivende miljø nedsættes med ca. 3 dB alt efter effektkategori og maskintype;

forlænges gyldigheden af artikel 3, stk. 1, litra a), i direktiv 86/662/EØF til den 29. december 1996 og gyldigheden af de attester, der er udstedt i henhold til denne bestemmelse, til den 29. december 1997, får erhvervslivet tilstrækkelig tid til at tilpasse sig de nye tilladte lydeffektniveauer;

den nedsættelse af de tilladte støjniveauer, som skal gennemføres i fase 1, svarer til en nedsættelse med ca. 4 dB i forhold til de nuværende krav og sigter mod et højt beskyttelsesniveau på sundheds- og miljøområdet;

på baggrund af den teknologiske udvikling og for at sende de rette signaler til erhvervslivet, skal der skabes hjemmel for en yderligere nedsættelse af de tilladte støjniveauer i en følgende fase, idet der dog, hvor der er behov for det, skal være mulighed for fornyede overvejelser på baggrund af den stedfundne udvikling;

den reviderede prøvningsmetode, der skal anvendes efter den 29. december 1996, er i overensstemmelse med direktiv 86/662/EØF;

Europa-Parlamentet, Rådet og Kommissionen nåede den 20. december 1994 til enighed om en »modus vivendi« vedrørende gennemførelsesforanstaltningerne til retsakter vedtaget efter fremgangsmåden i artikel 189 B i traktaten -

UDSTEDT FØLGENDE DIREKTIV:

Artikel 1

Direktiv 86/662/EØF ændres således:

1) Artikel 1, stk. 1: Slutpunktummet ændres til et komma, og følgende tilføjes: ». . . når deres installerede effekt er på under 500 kW.«2) Artikel 3 affattes således:

»Artikel 3

1. De bemyndigede organer udsteder EF-typeafprøvningsattest for hver type jordarbejdsmaskine, som omhandlet i artikel 1, stk. 1, på følgende betingelser:

a) indtil den 29. december 1996, såfremt lydeffektniveauet for luftbåren støj i det omgivende miljø under stationær drift i henhold til bilag I til direktiv 79/113/EØF, som ændret ved direktiv 81/1051/EØF og suppleret med bilag I til nærværende direktiv, ikke overstiger det tilladte niveau, LWA i dB(A)/1pW, der i følgende skema er angivet som funktion af den installerede nettoeffekt P i kW.

>TABELPOSITION>

b) fra den 30. december 1996 indtil den 29. december 2001, såfremt lydeffektniveauet for luftbåren støj i det omgivende miljø under faktisk dynamisk drift i henhold til bilag I til direktiv 79/113/EØF, som ændret ved direktiv 81/1051/EØF og suppleret med bilag II til nærværende direktiv, ikke overstiger det tilladte niveau LWA i dB(A)/1 pW, der er angivet som funktion af den installerede nettoeffekt P i kW (*) som følger:

>TABELPOSITION>

Disse formler gælder kun for værdier højere end det laveste lydeffektniveau for de tre maskintyper som anført i nedenstående tabel. Disse laveste lydeffektniveauer svarer til de laveste værdier for installeret nettoeffekt for hver maskintype. Ligger den installerede nettoeffekt under eller over disse værdier, gælder det laveste niveau i tabellen som tilladt lydeffektniveau (se bilag VII).

>TABELPOSITION>

c) fra den 30. december 2001, såfremt lydeffektniveauet for luftbåren støj i det omgivende miljø under faktisk dynamisk drift i henhold til bilag I til direktiv 79/113/EØF, som ændret ved direktiv 81/1051/EØF og suppleret med bilag II til nærværende direktiv, ikke overstiger det tilladte niveau LWA i dB(A)/1 pW, der er angivet som funktion af den installerede nettoeffekt P i kW (*) som følger:

>TABELPOSITION>

Disse formler gælder kun for værdier højere end det laveste lydeffektniveau for de tre maskintyper som anført i nedenstående tabel. Disse laveste lydeffektniveauer svarer til de laveste værdier for installeret nettoeffekt for hver maskintype. Ligger den installerede nettoeffekt under disse værdier, gælder det laveste niveau i tabellen som tilladt lydeffektniveau (se bilag VII).

>TABELPOSITION>

(*) Som anført i punkt 6.2.1 i bilag I (tallet for den installerede effekt afrundes til nærmeste hele kW).2. Indtil den 29. december 1996 kan EF-typeafprøvningsattester også udstedes i henhold til stk. 1, litra b).

3. Enhver ansøgning om udstedelse af en EF-typeafprøvningsattest for en type jordarbejdsmaskine for så vidt angår det tilladte støjniveau skal være ledsaget af et oplysningsskema, der er i overensstemmelse med modellen i bilag IV.

4. For hver type jordarbejdsmaskine, for hvilken et bemyndiget organ udsteder en attest, udfylder det alle rubrikker i en typeafprøvningsattest, der er i overensstemmelse med modellen i bilag III til rammedirektivet.

5. EF-typeafprøvningsattester udstedt i henhold til stk. 1, litra a), er ikke gyldige efter den 29. december 1997.

EF-typeafprøvningsattester udstedt i henhold til stk. 1, litra b) og c), er gyldige i fem år. Gyldigheden kan forlænges med fem år, hvis der er indgivet ansøgning tidligst tolv måneder inden den første femårsperiodes udløb, og hvis EF-typeafprøvningsattesterne er udstedt for jordarbejdsmaskiner, som overholder de tilladte lydeffekniveauer, der gælder, når forlængelsen træder i kraft. Attester udstedt i henhold til bestemmelserne om lydeffektniveauer i stk. 1, litra b), ophører dog først med at være gyldige efter den 29. december 2002.

6. For hver jordarbejdsmaskine, der er fremstillet i overensstemmelse med den ved EF-typeafprøvning godkendte type, udfylder fabrikanten en typeattest, der er i overensstemmelse med modellen i bilag IV til rammedirektivet, og anfører deri den installerede nettoeffektværdi og den tilsvarende omdrejningshastighed.

7. Hver jordarbejdsmaskine, der er fremstillet i overensstemmelse med den ved EF-typeafprøvning godkendte type, skal til information på synlig og varig måde bære en angivelse af

- det lydeffektniveau i dB(A) i forhold til 1 pW

- det lydtrykniveau i dB(A) i forhold til 20 µPa på førerpladsen

som garanteres af fabrikanten, og som bestemmes i henhold til bilag I til direktiv 79/113/EØF, som ændret ved direktiv 81/1051/EØF, og som suppleret ved bilag I eller II og III til nærværende direktiv, samt tegnet »å« (epsilon). Der findes en model til disse angivelser i bilag V til dette direktiv.«3) Artikel 5: Slutpunktummet ændres til et komma, og følgende tilføjes:

»bl.a. ved at begrænse arbejdstiden for jordarbejdsmaskiner.«

4) Artikel 7 udgår.

5) Artikel 8 affattes således:

»Artikel 8

Ændringer, som er nødvendige for at tilpasse kravene i dette direktivs bilag til den tekniske udvikling, vedtages efter proceduren i artikel 5 i direktiv 79/113/EØF, som ændret ved direktiv 81/1051/EØF.«

6) Artikel 9 affattes således:

»Artikel 9

Senest den 1. januar 2000 kan Kommissionen forelægge Rådet et forslag om ændring af grænseværdierne og datoen i artikel 3, stk. 1, litra c).

Et sådant forslag skal bygge på en rapport om udviklingen inden for de teknologier, som blev taget i betragtning, da grænseværdierne og datoen blev fastlagt.«

7) Der tilføjes følgende bilag:

»BILAG VII

GRAFISK FREMSTILLING AF BESTEMMELSERNE I ARTIKEL 3, STK. 1, LITRA b) OG c), VEDRØRENDE DET TILLADTE LYDEFFEKTNIVEAU SOM FUNKTION AF DEN INSTALLEREDE NETTOEFFEKT

>REFERENCE TIL EN GRAFIK>

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1995.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for dets offentliggørelse i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 29. juni 1995.

På Europa-Parlamentets vegne

K. HÄNSCH

Formand

På Rådets vegne

M. BARNIER

Formand

(1) EFT nr. C 157 af 9. 6. 1993, s. 7.

(2) EFT nr. C 304 af 10. 11. 1993, s. 32.

(3) Europa-Parlamentets udtalelse af 14. juli 1993 (EFT nr. C 255 af 20. 9. 1993, s. 70), Rådets fælles holdning af 8. juni 1994 (EFT nr. C 213 af 3. 8. 1994, s. 5) og Europa-Parlamentets afgørelse af 16. november 1994 (EFT nr. C 341 af 5. 12. 1994. s. 74).

(4) EFT nr. L 384 af 31. 12. 1986, s. 1. Direktivet er ændret ved Kommissionens direktiv 89/514/EØF (EFT nr. L 253 af 30. 8. 1989, s. 35).